CELEX: 62020CN0571
Language: sk
Date: 2020-10-31 00:00:00
Title: Vec C-571/20: Návrh na začatie prejudiciálneho konania, ktorý podal Tribunale di Potenza (Taliansko) 31. októbra 2020 – OM/Ministero dell’Istruzione, dell’Università e della Ricerca – MIUR a i.

25.1.2021   
            
            
               SK
            
            
               Úradný vestník Európskej únie
            
            
               C 28/25
            
         
      Návrh na začatie prejudiciálneho konania, ktorý podal Tribunale di Potenza (Taliansko) 31. októbra 2020 – OM/Ministero dell’Istruzione, dell’Università e della Ricerca – MIUR a i.
      (Vec C-571/20)
      (2021/C 28/40)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale di Potenz
      
         Účastníci konania pred vnútroštátnym súdom
      
      
         Žalobca: OM
      
         Žalovaní: Ministero dell’Istruzione, dell’Università e della Ricerca – MIUR, Ministero dell’Economia e delle Finanze, Presidenza del Consiglio dei Ministri, Conservatorio di Musica „E.R. Duni“ di Matera
      
         Prejudiciálne otázky
      
      
                  1.
               
               
                  Je článok 45 [ods.] 4 ZFEÚ zlučiteľný alebo zjavne v rozpore s ustanoveniami a zásadami Zmlúv Európskej únie (článok 45 [ods.] 1, 2 a 3 ZFEÚ), ktoré stanovujú voľný pohyb osôb v členských štátoch Únie, a najmä so smernicou 2006/123/ES z 12. decembra 2006 o službách na vnútornom trhu (tzv. „Bolkesteinova smernica“) (1), prevzatou do talianskeho práva legislatívnym dekrétom č. 59 z 26. marca 2010 (GURI č. 94 z 23. apríla 2010, s. 1)?
               
            
                  2.
               
               
                  Je článok 45 [ods.] 4 ZFEÚ v rozsahu, v akom rozlišuje medzi zamestnancami verejnej správy a zamestnancami v súkromnej sfére, navyše v rozpore s ustanoveniami [Zmluvy o EÚ] zakazujúcimi akúkoľvek diskrimináciu osôb s výnimkou tej, ktorá je uvedená vyššie? (pozri v tomto zmysle rozsudok ESĽP z 25. marca 2014, Biasucci a i. v. Taliansko, ECLI:CE:ECHR:2014:0325JUD000360108)?
               
            
                  3.
               
               
                  Je taliansky zákon č. 508 z roku 1999 navyše v rozpore s pravidlami Európskej únie, ktoré zakazujú opatrenia s rovnakým účinkom uvedené v článkoch 28 a 29 Zmluvy o ES (teraz články 34 a 35 ZFEÚ v dôsledku reformy, ktorú priniesla Lisabonská zmluva) – teda opatrenia, ktoré [Zmluva o FEÚ] v rozsahu, v akom vedú k potrestaniu štátnych príslušníkov určitých členských štátov v porovnaní so štátnymi príslušníkmi iných členských štátov v rámci voľného pohybu osôb, podmienok ich odmeňovania, ich sociálnej ochrany a ich pracovných podmienok?
               
            
         (1)  Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, 2006, s. 36).